Συμμετοχή της Ελλάδας στη Eurovision 2003

Η Ελλάδα συμμετείχε στον Διαγωνισμό Τραγουδιού Eurovision 2003 που πραγματοποιήθηκε στις 24 Μαΐου στη Ρίγα της Λετονίας. Ο ελληνικός τηλεοπτικός φορέας Ελληνική Ραδιοφωνία Τηλεόραση (ΕΡΤ) διοργάνωσε εθνικό τελικό για την επιλογή του καλλιτέχνη και του τραγουδιού που θα εκπροσωπήσει την Ελλάδα, ο οποίος διεξήχθη στις 26 Φεβρουαρίου 2003. Νικήτρια αναδείχθηκε η Μαντώ με το τραγούδι «Never Let You Go», το οποίο κατέληξε στην 17η θέση του τελικού της Eurovision, με 25 βαθμούς. 

## Ιστορικό
Πριν το διαγωνισμό του 2003, η Ελλάδα συμμετείχε στη Eurovision είκοσι τρεις φορές από το ντεμπούτο της το 1974. Το καλύτερο αποτέλεσμα της Ελλάδας ήταν η τρίτη θέση το 2001 με το τραγούδι "Die for You" των Antique. Το χειρότερο αποτέλεσμα της Ελλάδας ήταν η 20η θέση το 1998 με το τραγούδι "Μια Κρυφή Ευαισθησία" των Θάλασσα.

Ο Ελληνικός ραδιοτηλεοπτικός φορέας Ελληνική Ραδιοφωνία Τηλεόραση (ΕΡΤ), εκπέμπει το γεγονός σε όλη την Ελλάδα και οργανώνει τον τρόπο επιλογής για τη συμμετοχή της χώρας. Η ΕΡΤ είναι υπεύθυνη για τη συμμετοχή της Ελλάδας στο διαγωνισμό από το ντεμπούτο τους το 1974.
## Πριν τη Eurovision

### ''Ένα τραγούδι για την Ευρώπη''
Η ΕΡΤ διοργάνωσε εθνικό τελικό με τίτλο *Ένα τραγούδι για την Ευρώπη* για την επιλογή του καλλιτέχνη και του τραγουδιού που θα εκπροσωπήσει την Ελλάδα στον Διαγωνισμό του 2003, ο οποίος διεξήχθη στις 26 Φεβρουαρίου στο Ciné Κεραμεικός με παρουσιάστριες τη Δάφνη Μπόκοτα, τη Ρίκα Βαγιάνη και την Πόπη Τσαπανίδου. Ο τελικός μεταδόθηκε ζωντανά από την ΕΤ1 και ραδιοφωνικά από το Kosmos 93.6.

#### Συμμετέχοντες
Καλλιτέχνες και δημιουργοί είχαν διορία μέχρι τις 2 Δεκεμβρίου 2002 για να καταθέσουν τις συμμετοχές τους. Από τις 243 συμμετοχές που κατατέθηκαν, μία επταμελής κριτική επιτροπή επέλεξε τους 10 φιναλίστ που θα διαγωνιστούν στον εθνικό τελικό. Η κριτική επιτροπή αποτελείται από τους:

* Ευριδίκη
* Πασχάλης
* Δάφνη Μπόκοτα
* Γιώργος Κατσαρός
* Ηρώ Τριγώνη
* Τζώνη Καλημέρης
* Αντώνης Ανδρικάκης

Οι υποψήφιοι καλλιτέχνες ανακοινώθηκαν στις 10 Φεβρουαρίου 2003 και τα τραγούδια στις 23 Φεβρουαρίου. Τα βίντεο κλιπ των υποψηφίων προβλήθηκαν σε ειδική εκπομπή στην ΕΤ1 και μεταδίδονταν για τρεις ημέρες κατά τη διάρκεια του προγράμματος, μέχρι τη βραδιά του τελικού.

#### Τελικός
Ο εθνικός τελικός διεξήχθη στις 26 Φεβρουαρίου 2003. Νικήτρια αναδείχθηκε η Μαντώ με το τραγούδι «Never Let You Go». Το αποτέλεσμα καθορίστηκε από το τηλεοπτικό κοινό μέσω SMS, από τις 23 έως τις 26 Φεβρουαρίου (30%) και τηλεφώνου (30%) και από μία κριτική επιτροπή (40%), τα μέλη των οποίων παρουσιάστηκαν κατά τη διάρκεια της βραδιάς:

* Γιώργος Κατσαρός
* Ρένα Καπιτσαλά
* Γιώργος Παπαστεφάνου
* Τζώνη Καλημέρης
* Αντώνης Ανδρικάκης
* Munro Forbes
* Marie N (νικήτρια Eurovision 2002)

Η τελική κατάταξη διαμορφώθηκε ως εξής:

## Στη Eurovision
Ο Διαγωνισμός Τραγουδιού Eurovision 2003 πραγματοποιήθηκε στο Skonto Hall στη Ρίγα της Λετονίας στις 24 Μαΐου 2003. Σύμφωνα με τους κανόνες της Eurovision, η λίστα των συμμετεχόντων αποτελείται από: τη διοργανώτρια χώρα, οποιαδήποτε χώρα δε συμμετείχε στον προηγούμενο διαγωνισμό και τις χώρες που κατέλαβαν τις υψηλότερες θέσεις στον προηγούμενο διαγωνισμό, μέχρι τον μέγιστο αριθμό των 26 χωρών στο σύνολο. Στις 29 Νοεμβρίου 2002 πραγματοποιήθηκε η κλήρωση για τη σειρά εμφάνισης των συμμετεχόντων.

Ο διαγωνισμός μεταδόθηκε στην Ελλάδα τηλεοπτικά από την ΕΤ1 και δορυφορικά από την ERT Sat, με σχολιάστρια τη Δάφνη Μπόκοτα.

Η Ελλάδα ερμήνευσε 17η σε σειρά εμφάνισης, μετά τη συμμετοχή της Ουκρανίας και πριν τη συμμετοχή της Νορβηγίας, ενώ κατετάγη δέκατη έβδομη, σημειώνοντας 25 βαθμούς.

### Ψηφοφορία

## Παραπομπές


Κατηγορία:Συμμετοχή της Ελλάδας στη Eurovision
Κατηγορία:Διαγωνισμός Τραγουδιού Eurovision 2003